## Uredba o određivanju granice pomorskog dobra na dijelu k.o. Bogović

### NN 31/2002 (27.3.2002.), Uredba o određivanju granice pomorskog dobra na dijelu k.o. Bogović

Vlada Republike Hrvat­ske

659

Na teme­lju članka 50. stavka 6. Pomorskog zakonika (»Narodne novine«,
br. 17/94, 74/94 i 43/96), Vlada Republike Hrvat­ske je na sjednici održanoj
21. ožujka 2002. godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. BOGOVIĆ

Članak 1.

Ovom Uredbom određuje se granica pomorskog dobra na dijelu k.o. Bogović,
na području hotelskog kompleksa Haludovo – Malinska, otok Krk.

Članak 2.

Granica pomorskog dobra iz članka 1. ove Uredbe započi­nje na morskoj
obali na mjestu koje je u grafičkom prilogu označeno točkom 1, a predstav­lja
presjek produžetka sjeverne međe k.č. 357/1 s morskom obalom. Od točke 1
granica nastav­lja prema istoku produžetkom sjeverne međe k.č. 357/1 do točke
2, koja se nalazi na kopnenom zidu šetnice i predstav­lja sjeverozapadni kut
čestice 357/1. Granica da­lje nastav­lja prema jugu zapadnom međom čestica
357/1, odnosno kopnenim zidom šetnice, dolazi do točke 330/10 i nastav­lja ­njenom
sjevernom i istočnom međom do točke 3 koja predstav­lja jugoistočni kut k.č.
330/10. Od te točke granica produžava u istom pravcu u du­ljini od 5 metara i
dolazi do početka jugoistočnog zida rampe (prilaznog puta) tj. točke 4. Od
točke 4 granica produžava istim zidom u pravcu jugozapada, pa u pravcu juga i
dolazi do točke 5. Tu se lomi pod pravim kutom i ide zidom prema zapadu do
zapadne fasade ugostite­ljskog objekta – restorana, nastav­lja prema jugu
zapadnom fasadom, pa rubom terase restorana i dolazi do točke 6 koja u naravi
predstav­lja jugozapadni kut terase restorana. Od te točke granica ide prema
istoku južnim rubom terase, te produžetkom tog pravca dolazi do točke 7, koja
se nalazi na zidu terase caffe-a koje­g čini niz volti. Tim zidom granica
nastav­lja u pravcu juga do točke 8 koja se nalazi na presjeku sa zidićem ispod
stepenica za terasu caffe-a. Istim zidićem granica nastav­lja prema zapadu, pa
prema jugu, lomeći se više puta i dolazi do točke 9 tj. početka stepenica koje
vode prema šetnici. Granica nastav­lja sjeve­ro­istočnim rubom stepenica, te
nastav­lja istim pravcem do točke 10, koja se nalazi na početku kopnene strane
šetnice. Od točke 10 granica nastav­lja kopnenim rubom šetnice, odnosno
istočnim rubom k.č. 330/9 prema jugu do točke 11 koja u naravi predstav­lja
mjesto na kojemu kopnena strana šetnice dolazi do sunčališta plaže. Kamenim
zidom granica polukružno nastav­lja prema istoku do podnožja stepenica.
Podnožjem tih stepenica prolazi do drugog zida i tim zidom vijuga rubom
sunčališta plaže do točke 12 koja se nalazi na južnom kutu podnožja stepeništa
koje vode prema parkiralištu. Od te točke potpornim kamenim zidom granica
nastav­lja polukružno do ruba plaže i istim potpornim kamenim zidom nastav­lja
rubom plaže prema zapadu. Granica na mjestu gdje plaža završava nastav­lja
kopnenim rubom šetnice sve do točke 13 koja predstav­lja jugozapadni kut k.č.
322/3. U toj točki granica se lomi pod pravim kutom prema zapadu, sječe šetnicu
odnosno k.č. 330/2 i izbija na morsku obalu u točki 14 gdje za područje
hotelskog kompleksa Haludovo i završava, a sve kako je ucrtano i označeno u
grafičkom prilogu na kopiji katastarskog plana k.o. Bogović, broj lista
katastarskog plana 9 i 12, u mjerilu 1:1000.

Članak 3.

Grafički prilozi iz članka 2.
ove Uredbe, sastavni su dio Uredbe i ne objav­ljuju se u »Narodnim novinama«.

Članak 4.

Na teme­lju ove Uredbe,
nadležna tijela izvršit će potrebne rad­nje u vezi evidencije pomorskog dobra.

Članak 5.

Ova Uredba stupa na snagu
osmog dana od dana objave u »Narodnim novinama«.

Klasa: 934-01/01-02/96
Urbroj: 5030116-02-1
Zagreb, 21. ožujka 2002.

Predsjednik
**Ivica Račan,** v. r.

Uredba, NN 31/2002-659